**Alabama Universiteti** AU — ABŞ-ın Alabama ştatında ictimai tədqiqat universiteti. 

Alabama Universiteti Alabama dövlət universitetlərinin və Alabama Sisteminin ən qədim və ən böyüyüdür.

Universitet "R1: Doktorantura Universitetləri – Çox yüksək tədqiqat fəaliyyəti" arasında təsnif edilir.

Universitet bakalavr, magistr, təhsil mütəxəssisi və doktorantura dərəcələrinə aparan akademik şöbələrdə dərəcə proqramları təklif edir.

Ştatda dövlət tərəfindən dəstəklənən yeganə hüquq məktəbi Alabama Universitetidir.

Alabama universitetidə başqa yerlərdə mövcud olmayan digər akademik proqramlara antropologiya, rabitə və informasiya elmləri, Metallurgiya mühəndisliyi, musiqi, roman dilləri və sosial iş üzrə doktorluq proqramları daxildir.

Universitet Amerika Vətəndaş Müharibəsi və Vətəndaş Hüquqları Hərəkatı zamanı fəaliyyət mərkəzi idi.

Məzunlar və professor-müəllim heyətinə 59 Qoldoter alimi, 15 Rodos alimi və 16 Truman alimi daxildir.

Tarixi
------

1859-cu ildə Universitetin görünüşü.
1907-ci ildə Vətəndaş Müharibəsindən sonra universitet yenidən açıldıqdan sonra tikilən ilk binalardan biri olan Tuomey Hall və ya Oliver-Barnard Hall mənzərəsi
Foster Auditorium və Malone-Hood Plaza.
1818-ci ildə Birləşmiş Ştatlar Konqresi yeni yaradılmış Alabama ərazisinə "Müəllim Seminariyası"nın yaradılması üçün qəsəbə ayırmağa icazə verdi. Alabama 14 dekabr 1819-cu ildə Birliyə qəbul edildikdə, torpaq qrantına ikinci bir qəsəbə əlavə edildi və onun ümumi sahəsi 46.000 akr (186 km²) oldu.

Alabama Baş Assambleyası 18 dekabr 1820-ci ildə seminariyanı nizamladı, onu "Alabama Ştatının Universiteti" adlandırdı və universitetin tikintisini və istismarını idarə etmək üçün Qəyyumlar Şurası yaratdı.

AU 18 aprel 1831-ci ildə öz qapılarını tələbələrin üzünə açdı. Müharibədən əvvəlki dövrdə universitet Humanitar, İctimai və Təbiət elmlərinə önəm verən akademik bir qurum idi. 1830-cu illərdə AU ildə təxminən 100 tələbə qəbul edirdi.

Ştat və universitet böyüdükcə kampusda və Tuskaluzada canlı ədəbi mədəniyyət inkişaf etdi. Vətəndaş müharibəsi ərəfəsində AU 7000-dən çox cilddən ibarət ölkənin ən böyük kitabxanalarından birinə malik idi.

Bir neçə inkişaf etmiş ədəbi cəmiyyətlər, o cümlədən "Erozofiya" və "Phi Beta Kappa" cəmiyyətləri var idi ki, burada tez-tez ABŞ Ali Məhkəməsinin hakimi Con Arçibald Kempbell, yazıçı Uilyam Gilmor Simms və professor Frederik Barnard kimi görkəmli siyasətçilər və ədəbiyyat xadimləri tərəfindən mühazirələr oxunurdu.

Kampusları
----------

Prezident malikanəsi

İstinadlar
----------

1. ↑  U.S. and Canadian 2022 NTSE Participating Institutions Listed by Fiscal Year 2022 Endowment Market Value, Change in Market Value from FY21 to FY22, and FY22 Endowment Market Values Per Full-time Equivalent Student (Excel) (ing.). National Association of College and University Business Officers, 2023.
2. ↑  Global Research Identifier Database (ing.). 2015.
3. ↑  "Carnegie Classifications | Institution Lookup". February 17, 2022 tarixində arxivləşdirilib. İstifadə tarixi: February 17, 2022.
4. ↑  *Clark E. Center Jr.* University of Alabama (UA) // The Encyclopedia of Alabama. October 20, 2020 tarixində arxivləşdirilib. İstifadə tarixi: May 29, 2011.
5. 1 2  *Sellers, James B.* History of the University of Alabama. 1: 1818–1902. Tuscaloosa, Alabama: University of Alabama Press. 1953.